Agustín de Hipona

San Agustín de Hipona, san Agustín o Aurelius Augustinus Hipponensis (Tagaste, 13 noviembri de 354 – Hippo Regius, 28 agostu de 430) es un santu, Pairi i Doctol dela Elésia católica.Ruiza, M., Fernández, T. y Tamaro, E. (2004). Biografía de San Agustín. En Biografías y Vidas. La enciclopedia biográfica en línea. Barcelona (España). Consultado el 12 de septiembre de 2021.

Tuvu nacencia en Tagaste, ciá dela provincia romana de Numidia, nel norti d'África (ogañu Suq Ahras, Argelia). Los sus pairis huerun Patriciu, paganu, i Mónica, cristiana. 

Recebió una educación crássica latina i huendu nuevu se trasladó a Cartagu pa estuyal. Nessa ciá leyó L'Ortensiu, de Cicerón, algu que despertó el su enterés por precural la Verdá. Nessi momentu se convierti al Maniqueismu. Trebajó comu prehessol en Cartagu, Roma i Milán, ondi conoció a Ambrosiu de Milán, obispu dela ciá i importanti teólogu cristianu. Finalmenti se convirtió al Cristianismu alos 32 añus. Golvió ala su tierra natal pa vivil de horma monéstica, ata que hue consagrau sacerdoti en Hipona (ogañu la ciá argelina de Annaba) en 391 i, unus añus endespués, obispu.

Hue un importanti utol, al escrivil abondu obras a tentu dela Religión, la Fe, la Razón...Destacan entri ellas las Confesionis, ondi narra la su vida ata la su conversión al Cristianismu, i la Ciá de Dios, ena qu'enfrontila la ciá celestial, qu'es la del Cristianismu, cona ciá terrenal, representá pol Paganismu.
 Referencias 

Categoría:Religiosus